ट्रेन में बैग छूटा, जब याद आया, नहीं मिला
शताब्दी एक्सप्रेस से दिल्ली से ग्वालियर आ रही एक महिला यात्री अपना बैग उतरते समय सीट पर ही रखा भूल गई। घर पहुंचने के काफी देर बाद उन्हें बैग की याद आई। इसके बाद वे अपने रिश्तेदारों के साथ शाम को स्टेशन पहुंची।
दिल्ली निवासी माया देवी मंगलवार को शताब्दी एक्सप्रेस से ग्वालियर आईं थीं। वे शताब्दी एक्सप्रेस के सी-14 कोच में 45 नंबर सीट पर सवार थीं। ट्रेन जब ग्वालियर आई तो वे अपना एक बैग सीट पर ही रखकर भूल गईं। बैग में कपड़े और रुपए के अलावा रिश्तेदारों के लिए गिफ्ट भी थीं। दोपहर में उन्हें बैग की याद आई। इसके बाद वे अपने रिश्तेदारों के साथ शाम 4 बजे स्टेशन पहुंचीं अौर अधिकारियों को मामले की जानकारी दी। रेलवे अधिकारियों ने बैग की तलाश करने के लिए झांसी, भोपाल और हबीबगंज स्टेशन भी फोन लगाए लेकिन कुछ पता नहीं चल सका।
शताब्दी का इंजन फेल, सवा घंटा देरी से आई: हबीबगंज से आने वाली शताब्दी एक्सप्रेस का इंजन बबीना के पास फेल हो गया। ट्रेन के स्टाफ ने इसकी जानकारी रेलवे प्रबंधन को दी। सूचना मिलते ही दूसरा इंजन मौके पर रवाना किया गया। दूसरा इंजन लगने के बाद शताब्दी एक्सप्रेस को झांसी के लिए रवाना किया गया। इंजन फेल होने के कारण शताब्दी एक्सप्रेस सवा घंटे की देरी रात 9 बजे ग्वालियर आई।
परेशानी: शताब्दी एक्सप्रेस का मामला
hin_Deva hin_Deva hin_Deva hin_Deva bho_Deva